૧૬ બીજું, યહોવાએ આ દુનિયા પર રાજ કરવામાં શેતાનને કોઈ મદદ કરી નથી. માનો કે ઈશ્વરે કોઈ ખતરનાક આફતને આવતા રોકી લીધી હોત, કોઈ ગુના થતા અટકાવી દીધા હોત. તો પછી એવું જ લાગત કે યહોવા પોતાના દુશ્મનોને જ ટેકો આપે છે. કઈ રીતે? લોકોએ કહ્યું હોત કે ‘જુઓ, કોઈ નુકસાન નથી થતું. અમે સારી રીતે રાજ કરી શકીએ છીએ.’ પછી તો યહોવા પણ શેતાનની જેમ જૂઠા સાબિત થયા હોત કે એક બાજુ તે આમ કહે બીજી બાજુ તેમ કહે. પણ બાઇબલ કહે છે કે “ઈશ્વર જૂઠું બોલી શકતા નથી.”—હિબ્રૂ ૬:૧૮.